cyanic-selkie/wikianc huggingface dataset:
Astrid Olofsdatter
Den gode stemor
Morskapet til Ulvhild er noe uklart da andre kilder mener at hun var datter av Alvhild, en frille Olav Digre hadde med seg fra England. Olavs sønn Magnus Olavsson blir også oppført som sønn av svenske Astrid, men det er ikke riktig ettersom Snorre klart sier at Astrid er hans stemor. Magnus er derfor også et produkt av en frille. Derimot var det ikke et dårlig forhold mellom stemoren og Magnus. I innledningen av Magnus den godes saga skriver Snorre:
Prithvi Narayan Shah
Gorkhas felttog for å ta de små nabostatene
Det åpnet for at et erobringstokt kunne legge grunnlaget for en ny nepalsk sentralstat. Alternativet var kanskje at området ble erobret fra sør, fra India der den engelske kolonimakten holdt på å sette seg fast, eller fra nord, der den kinesiske sentralmakten styrket sin stilling i Sinkiang og Tibet.
Ås (kommune)
Tettstedet Vinterbro
Vinterbro er et tettsted nord i Ås kommune. Fornøyelsesparken Tusenfryd ligger på Vinterbro. Kommunens eneste kjøpesenter er Steen & Strøm Vinterbro Handelspark med 82 butikker. Bussrutene 500 (Drøbak/Bekkevold–Oslo) og 520 (Ytre Enebakk/Ski stasjon–Vinterbro forbinder Vinterbro med Oslo og Ski. På begge rutene går det buss hvert kvarter mesteparten av driftsdøgnet (kl. 05-01).
Olav Riste
Historiker
Riste skrev blant annet verket Londonregjeringa - Norge i krigsalliansen 1940-45 som første gang kom ut i to bind i 1973 og 1979 og en rekke andre bøker om utenriks- og sikkerhetspolitikk og om norsk og internasjonal etterretningshistorie.
Askim
Geografi og klima
Rundt omkring i Askim kommune fantes mange småsteder, de mest kjente er:
Etymologi
Navnet Askim er satt sammen av trenavnet Ask og ordet Heim. Før ca. 1400 het bygda Eid. Dette ordet betegnet blant annet landet langs en elv som ikke er farbar med båt, slik at folk måtte gå. Gjennom Askim dro folk båter mellom Øyeren og Glomma nedenfor Vammafossen.
Ås (kommune)
Tettstedet Kroer
Kroer er et sogn sørøst i Ås kommune. Kroer kirke og lokalskolen Kroer skole ligger i Kroer. Busslinje 535 går mellom Ås via Kroer til Garder kirke, med ni avganger i døgnet (hver time morgen og ettermiddag), og bare på hverdager. Det er også en egen linje for pendlere mellom Kroer og Oslo som har to avganger om ettermiddagen.
Askim
Historie
Mange gravhauger og gravfunn vitner om at det har bodd folk i Askim i tusenvis av år. I 2003 ble det funnet en samling av ikke mindre enn 17 groptufter fra mesolittisk tid på Sandholmen i Askim kommune, en liten tange ved østbredden av Glomma mellom Solbergfoss og Øyeren.
Ås (kommune)
Innsjøen Årungen
Årungen er en innsjø utenfor Ås sentrum. Innsjøen ligger 33 meter over havet, og er i snitt 8,1 meter dyp. Vannet i Årungen har i en årrekke vært svært forurenset, av ulike grunner. Tidligere slapp 107 gårdsbruk – deriblant 23 gårdsbruk med husdyrhold – silosaft rett ut i sjøen. Tidlig på 1980-tallet ble dessuten sanert kloakk fra Ski og den daværende landbrukshøgskolen (nå NMBU) dumpet i innsjøen. I tillegg dumpet en lokal potetchipsfabrikk sitt potetskrell ut i innsjøen i 1989. Slike typer utslipp forekommer ikke lenger, men Årungen er fortsatt forurenset.
Olav Riste
Historiker
Olav Riste var medlem av Det Norske Videnskaps-Akademi fra 1984.
Askim
Historie
I Romsåsen ved Kykkelsrud er det funnet rester etter en bygdeborg fra folkevandringstiden. Man regner med at Olav den hellige kristnet Askims innbyggere etter å ha grunnlagt Sarpsborg i 1016. En steinkirke ble bygget på slutten av 1100-tallet, men denne ble revet i 1877.
Ås (kommune)
Innsjøen Årungen
Årungen brukes i dag som rostadion og var stedet for NM i roing i 2005. Årungen er Norges nasjonale rostadion.
Demografi
Ås kommune hadde 19 288 innbyggere per 1. januar 2017. Kommunen hadde dermed 144,2 innbyggere per km², mot 103,5 innbyggere per km² i Akershus fylke. 84 % av kommunens befolkning bodde i tettbygde strøk, mot 89 % på fylkesbasis. Andel barn og unge i kommunen (0-17 år) var på samme tidspunkt 26,1 %, mot 25,4 på fylkesbasis.
Peter Faber
Prest
I 1543 kom han til Leuven i Flandern og klarte å forhindre protestantisering der. I 1544 ble han sendt til Portugal. Han ble også kalt til å delta på Tridentinerkonsilet, men døde om morgenen 1. august, før konsilet startet. Ignatius av Loyola var hos ham da han døde.
Ås (kommune)
Ordfører
Siden 2015 er Ola Nordal (Ap) ordfører i Ås kommune.
Olav Riste
Historiker
Han ble i 2003 utnevnt til ridder av 1. klasse av St. Olavs Orden «for hans innsats for samtidshistorisk og sikkerhetspolitisk forskning». Riste behersket engelsk, tysk og fransk, på norsk brukte han helst nynorsk målform.
Peter Faber
Prest
Den 5. september 1872 ble han saligkåret i den katolske kirke, og fikk minnedagen 2. august.
Peter Faber ble kanonisert av pave Frans 17. desember 2013.
Askim
Historie
I krigstid har elven Glomma fungert som en naturlig forsvarslinje. Under de mange krigene med svenskene fra 1400-tallet frem til 1814 fikk også Askim kjenne krigens herjinger. Svenskekongen Karl XII krysset Glomma ved Onstadsund i mai 1716 etter å ha oppgitt beleiringen av Akershus festning.
Ås (kommune)
Tog
Ås stasjon på Østfoldbanen betjenes av Vys linje L21 mellom Moss og Stabekk, med timesavganger i grunnruten og halvtimesavganger i rushtidene. Den voldsomme befolkningsveksten i tettstedet har ført til at både lokalpolitikere og bl.a. den landsomfattende organisasjonen For Jernbane har gått inn for halvtimesavganger i grunnruten. Regiontogene Oslo–Halden–Göteborg passerer Ås, men stopper normalt ikke.
Stasjonen ligger midt i Ås sentrum, et par hundre meter nedenfor Rådhusplassen. Den ble åpnet i 1879.
Askim
Historie
Askim var åsted for det siste store slaget mellom norske og svenske styrker i 1814: Slaget ved Langnes skanse. Dette var også det siste gang tusener av menn fra skandinaviske land sto mot hverandre med våpen i hånd på 1800-tallet. Slaget markerte slutten på Napoleonskrigene i Skandinavia, og begynnelsen på unionstiden, hvor Norge og Sverige var forent i en personalunion. Seks norske soldater mistet livet, mens 9 eller 10 ble såret. Trolig ble over 100 svenske soldater drept i kampene.
Ås (kommune)
Tog
Kommunens senter lå lenge ved Korsegården og Den Fredrikshaldske Kongevei, som var den sentrale ferdselsåren mellom hovedstaden Kristiania og kontinentet. I 1878-79 ble imidlertid Smaalensbanen (nå kalt Østfoldbanen) lagt gjennom Ås kommune, og med den ble det opprettet en jernbanestasjon på eiendommen til Dyster gård. Med den nye jernbanen og stasjonsområdet fulgte raskt etableringer av ulike handels- og servicenæringer, og dette medførte at bygdesenteret etter hvert forflyttet seg fra Korsegården til området rundt stasjonen.
Askim
Historie
Det fant også sted krigshandlinger i Askim under andre verdenskrig. Tyske styrker gikk til angrep ved Langnes, Fossum og Kykkelsrud 12. april 1940. De tyske styrkene besto av 1500 til 2000 mann og feltartilleri. På norsk side sto 400 mann støttet av feltbatterier. En stund greide de norske styrkene å stanse tyskernes fremrykking, men forsvaret ble til slutt brutt om morgenen 13. april. Norske styrker forsøkte å gå til motangrep ved Hurrahølet, men ble igjen slått tilbake. 20 norske soldater og 12 sivile omkom under trefningene. Tapene på tysk side var ikke sikre. Det har vært nevnt både 100 og 200 falne, mens ifølge tyske kilder var antallet under 20.
Ås (kommune)
Tog
Stasjonen var betjent til våren 2006, da NSB (som senere skiftet navn til Vy) erstattet betjeningen med billettautomater. Det tidligere billettutsalget og stasjonsventeområdet benyttes nå til arbeidstreningsformål av et bemanningsbyrå som driver Ås Stasjonskafé i lokalene.
Prithvi Narayan Shah
Prithvis kamp mot Malla-kongedømmene
Prithvi Narayan Shah kjempet med stor målbevissthet, dyktighet og brutalitet for å erobre Katmandu-dalen, der tre Malla-konger hersket over hvert sitt lille rike.
Ås (kommune)
Buss
Ås har en hovedrute og flere lokalruter og skoleruter som forbinder kommunen med nabokommunene og boligstrøk utenfor sentrum. I tillegg betjenes holdeplasser langs E6 og E18 av ekspressbusser mellom Oslo og Østfold. Hovedruten, 510 Drøbak – Ås – Ski – Bøleråsen, forbinder Ås med Frogn (Drøbak), Ski tettsted og Bøleråsen. Den går hvert 10. minutt mellom 06.00 og 18.00 på hverdager – ellers noe sjeldnere, med halvtimesruter i helgene. Tilbudet er forbedret flere ganger siden 2006, da SL (Stor-Oslo Lokaltrafikk) utvidet rutetilbudet i helgene fra å gå annenhver time på lørdager og et par avganger på søndag, til tilnærmet full drift på lørdag og annenhver time på søndag. Dessuten ble rutetilbudet økt på kvelden, spesielt i helgene.
Fra Ås stasjon går også rutene 535 til Kroer – Garder kirke og 536 til Dyster/Eldor (boligområde sør for Ås sentrum). Begge har et begrenset tilbud med med timesavganger morgen og ettermiddag på hverdager. Nattbussen N590 Oslo–Ski–Ås–Vestby har én avgang, på lørdager. Det er ingen direkte forbindelse mellom Ås sentrum og Nordby, man må til Ski med rute 510 og så 520 fra Ski.
I tillegg stopper Nettbuss' rute Oslo–Mysen ved Holstad og Korsegården, og ruten Oslo–Fredrikstad–Hvaler ved Korsegården.
Tusenfryd
Tusenfryd er en fornøyelsespark i Ås kommune ca. 20 kilometer sør for Oslo, like ved E6 og E18. Parken ble grunnlagt 11. juni 1988, og tok 18 måneder å bygge. I dag er Bjørn Håvard Solli administrerende direktør. Parken har kun åpent om sommeren. Parken har om lag 400 000 besøkende hvert år, og omsatte i 2004 for 137 millioner norske kroner. Det er opprettet egen busslinje som kalles Tusenfrydbussen som går hver time fra Oslo Bussterminal i sesongen. Tusenfryd betjenes også av bussrutene 500 og 520, i sesongen også av 521 til Ski.
Prithvi Narayan Shah
Prithvis kamp mot Malla-kongedømmene
I 1744 sikret han seg Nuwakot, som ligger mellom Gorkha og Katmandu. Etter dette besatte han strategiske punkter i åsene rundt Katmandu-dalen. I 1756 okkuperte han Kuti-passet og stoppet dermed dalens handel med Tibet. I 1763 tok han Makawanpur.
Ås (kommune)
Nøstvetfunnene
Nøstvet er navnet på en gård i Ås, som har gitt navn til en øksetype fra eldre steinalder, nøstvetøksa. Denne øksetypen har igjen gitt navn til Nøstvetkulturen. Den første forskeren som postulerte at det her var snakk om en egen fase var Andreas M. Hansen i 1904. Boplasser med visse ledetyper omtales som nøstvet-boplasser. Ledetypene er blant annet nøstvetøkser, prikkhugde bergartsøkser og mikroflekker. Nøstvetfunnene er grunnlaget for Ås' våpenskjold, hvor det er avbildet tre stiliserte økser på rød bakgrunn, de tre øksene symboliserer kirkesognene i Ås: Kroer, Nordby og Ås.
Prithvi Narayan Shah
Prithvis kamp mot Malla-kongedømmene
Men erobringen av selve dalen var vanskeligere. Katmandus siste Malla-konge, Jaya Pradash Malla, var ingen dårlig strateg, og klarte flere ganger å slå tilbake Gorkhas framstøt.
Ås (kommune)
Leonardo da Vinci-broen
I Nygårdskrysset i Ås kommune over Europavei E18 ligger den 108 meter lange Leonardo Da Vinci-broen som er et prosjekt av maleren og kunstneren Vebjørn Sand som en del i hans Da Vinci-prosjekt. Vebjørn Sand så tegningene av broen første gang i 1985. Senere i 1995 så han en modell av broen utstilt i Stockholm, og fikk ideen om å bygge broen i full størrelse.
Prithvi Narayan Shah
Prithvis kamp mot Malla-kongedømmene
Hans største svakhet var trolig at han undervurderte den helt spesielle faren som Prithvi representerte. Malla-kongene hadde alliert seg med Gorkha i kampen mot hverandre før, og skjønte ikke at denne gangen var det nødvendig å skape en felles front mot angrepet.
Menes
Historie
Menes ble sett på som en grunnlegger av det meste av historien til oldtidens Egypt, tilsvarende som Romulus i antikkens Roma. Manetho nedskrev at Menes «ledet hæren over grensen og vant stor ære.»
Prithvi Narayan Shah
Prithvis kamp mot Malla-kongedømmene
Bare i en kort periode i 1757 klarte de å samle seg til felles forsvar. Ellers forsøkte nabobyene i dalen – Katmandu, Patan og Baktapur – å oppnå hver sine avtaler med Gorkha, noe som Prithvi utnyttet mot dem med stor dyktighet.
Menes
Hovedstad
Manetho assosierer byen Thinis med tidlig dynastisk tid i Egypt, og mente særskilt at Menes selv kom fra denne byen. Herodotos motsier Manetho ved å hevde at Menes grunnla byen Memfis som sin hovedstad. etter å ha skilt løpet av Nilen ved å bygge en demning. Manetho tilskriver bygging av Memfis til Menes’ sønn, Atotis, og kaller ingen faraoer eldre enn fra det tredje dynasti for «memfitter».
Prithvi Narayan Shah
Erobringa av Kirtipur
Etter flere forsøk (angrep i 1757 og i 1764, da hans yngste bror, Shurpratap Shah, falt) tok han Kirtipur, en liten by i åsene 5 km sørvest for Katmandu. Prithvi hadde lovet byen pen behandling hvis den overga seg. Det løftet brøt han straks han hadde tatt Kirtipur i 1766. Han beordret at nesen og overleppen skulle skjæres av alle menn over 12 som ikke kunne spille et blåseinstrument, og omdøpte byen fra Kirtipur (Den strålende byen) til Naskatapur (De avskårne nesers by – et navn som visst ikke var i bruk særlig lenge!). Overleveringen sier at resultatet av amputasjonene fylte to store kurver som hver veide 20 kg.
Melkesyre
Melkesyre, 2-hydroksypropansyre (HLa) (kalles også laktat (La-) (Laktat er en del av melkesyre)), dannes det kontinuerlig en liten mengde av under glykolysen. Dette klarer imidlertid kroppen å frakte bort så lenge man holder seg innenfor den aerobe sonen (arbeider med overskudd av oksygen). Når man så beveger seg over i den anaerobe sonen klarer ikke kroppen lenger å omgjøre glukose og oksygen til energi, vann og CO2. Derfor dannes melkesyre for å gi cellene energi, men dette gir 18 ganger mindre energi enn reaksjonen med oksygen. Så når musklene får lite oksygen under trening vil de ha mindre energi å bruke og du kan ikke holde ut mye lenger. Eksempler på ting der man jobber i den anaerobe sonen kan være 100 m løp, vektløftning, eller skyving av tunge gjenstander o.l. Melkesyre blir også brukt til konservering i melkeprodukter, og finnes blant annet i yoghurt, rømme, kulturmelk og ost. Melkesyre har E-nummer 270.
Askim
Politikk
Thor Hals (H) var ordfører i Askim 2011−2019.
Prithvi Narayan Shah
Erobringa av Kirtipur
Denne hensynsløsheten ble begrunna med Prithvis problemer med å ta byen, og som hevn for tapet av broren. (Senere historikere som skrev på oppdrag fra Shah-familien har også forsøkt å hevde at nese-historien ikke er sann.) Men en bedre forklaring er at erobringen av Kirtipur endelig åpnet for erobring av Katmandu-dalen, og Gorkha-kongen ville skremme sine motstandere til å overgi seg. Under blokaden av dalen hadde han latt henge alle handelsmenn som forsøkte å smugle inn varer. Kong Prithvi var ingen nybegynner når det gjaldt å bruke terror som våpen i krig.
Askim
Kommunestyrevalget 2015
Resultater:
Ås (kommune)
Leonardo da Vinci-broen
Broen ble åpnet i oktober 2001. Broen har fått solid mediedekning i Norge og i resten av verden. I USA har broen blitt omtalt i CNN, Washington Post, The New York Times og Time Magazine. Leonardo da Vinci la fram en miniatyrmodell av broen i 1502 som opprinnelig var tegnet til den tyrkiske sultanen Bayezid_II og ment til å krysse Det gylne horn ved Bosporos-stredet. Broen skulle opprinnelig være 240 meter lang.
Askim
Idrett
Askim Fotballklubb har to lag med i seriesystemet på seniornivå. Korsgård Idrettsforening har også to lag med i seriesystemet på seniornivå, i tillegg til flere aldersbestemte lag. Askim Idrettsforening har idretter som innebandy, friidrett, ski, basketball, håndball, volleyball og svømming. Askim har også blant annet rideklubb, skytterlag og flyklubb.
I 2007 arrangerte Askim IF NM i friidrett på Askim stadion, med én norsk rekord og 22 banerekorder.
Ås (kommune)
Parken på NMBU
Parken ved Norges miljø- og biovitenskapelige universitet er et av de største og mest gjennomførte nyklassisistiske parkaanlegg i Norge. Parken framstår i dag som et resultat av dosent Olav L. Moens planer fra rundt 1924. Parken er lokalisert ved riksvei 152 mot Drøbak, ca. 1 kilometer vest for Ås sentrum. Hele parkområdet er på omtrent 600 dekar og benyttes både til rekreasjon og undervisning. Parken inneholder 800 forskjellige typer busker og trær, et undervisningsfelt med i overkant av 200 staudeslag og et rosarium som ble grunnlagt i 1965. Planteslagene er samlet familie- og slektsvis. Mesteparten av plantene er etikettert slik at det er mulig for planteinteresserte å orientere seg i plantesamlingen. Parken er en integrert del av NMBU.
Norges miljø- og biovitenskapelige universitet
Mange av Ås' innbyggere er studenter ved Norges miljø- og biovitenskapelige universitet (NMBU). Universitetet ligger i utkanten av Ås sentrum.
I 1859 ble «Den høiere Landbruksskole paa Aas» opprettet som Norges tredje høyere utdanningsinstitusjon. I 1897 fikk skolen høyskolestatus og byttet navn til Norges landbrukshøyskole (NLH). I 2005 fikk skolen universitetsstatus og byttet navn til'' Universitetet for miljø- og biovitenskap (UMB). Grunnen til navnebyttet var å gjøre oppmerksom på at universitetet driver med mer enn landbruk, her gjøres blant annet mye forskning på biologi, mat, naturressursforvaltning og genforskning.''
Prithvi Narayan Shah
Prithvi tar Katmandudalen
Nå lå veien inn i dalen åpen.
Ås (kommune)
Norges miljø- og biovitenskapelige universitet
Fra og med 1. januar 2014 ble Universitetet for miljø og biovitenskap (UMB) slått sammen med Norges veterinærhøgskole (NVH), og byttet da navn til Norges miljø- og biovitenskapelige universitet (NMBU). Samlokalisering mellom NMBU og NVH på campus Ås tok i kraft høsten 2020.
Universitetet har 5 200 studenter hvor ca. 150 er fra andre land enn Norge. Hvert år immatrikuleres ca. 800 studenter ved universitetet, og kvinneandelen ligger på ca. 50 %. Universitetet har ca. 1500 ansatte hvorav 440 jobber i vitenskapelige stillinger.
Steinerskolen i Ås
Steinerskolen i Ås er en 10-årig grunnskole. Skolen startet i 1992 på Bjørnebekk i Kroer, men flyttet senere til Holstad, hvor den holder til i dag. Holstad ligger på riksvei 152 mellom Ås og Ski. Det er bygget en ny barnehage ved siden av skolen på Holstad, Haugtussa Steinerbarnehage.
Prithvi Narayan Shah
Prithvi tar Katmandudalen
Jaya Pradash Malla svarte med å be om hjelp fra Det Engelske Ostindiske Kompani, som intervenerte med en liten styrke i 1767, men lett ble slått tilbake av Gorkha.
Men den engelske intervensjonen fikk Prithvi til å vente et år før han satte inn sluttoffensiven.
Ås (kommune)
Videregående skoler
• Ås Videregående
Prithvi Narayan Shah
Prithvi tar Katmandudalen
25. september 1768 erobra han Katmandu. Nabobyen Patan tok han i oktober samme år, og den siste byen i dalen Bhaktapur den 13. november 1769.
Ås (kommune)
Tusenårssted
I 1999 ble det arrangert konkurranser over hele landet for å velge lokale tusenårssteder i anledning det forestående tusenårsskiftet. I Ås kommune ble Rådhuskvartalet kåret til tusenårssted. Kommunens offisielle «tusenårstre» ble plantet i Rådshuskvartalet våren 2000, og i tillegg ble 10–15 lokale tusenårstrær plantet på andre utvalgte steder i kommunen.
Prithvi Narayan Shah
Prithvi tar Katmandudalen
Dermed satte han også sluttstek for mer enn 600 år med Malla-konger i Nepals historie.
Prithvi Narayan Shah regnes fra 1768 som den første Shah-kongen av Nepal.
Menes
Hovedstad
Fortellingene til Herodotos og Manetho om grunnleggelsen av Memfis er antagelig senere oppfinnelser: et relieff oppdaget i 2012 på Sinaihalvøyaomtaler et besøk i Memfis av Iry-Hor, en førdynastisk hersker i Øvre Egypt som styrte før Narmer, noe som indikerer at byen allerede eksisterte tidlig på 3100-tallet f.Kr.
Innflytelse som kulturhelt
Diodorus Siculus uttalte at Menes hadde innført dyrkelsen av gudene og praktiserte ofringer, foruten å ha innført en mer elegant og luksuriøs levestil. For den sistnevnte oppfinnelsen ble minnet om Menes vanæret av farao Tefnakht fra 24. dynasti, og Plutark nevner en søyle ved Teben som hadde en inskripsjon rettet mot Menes som den som innførte luksus. Plinius den eldre skrev at Menes ble kreditert som introduserte papyrus og oppfinner av skriftsystemet i Egypt.
Krokodilópolis
Diodorus Siculus nedtegnet en fortelling om prestene til krokedilleguden Sobek ved Krokodilópolis (dagens Faiyum) hvor farao Menes ble angrepet av sine egne hunder mens han var på jakt. Han flyktet ved å ri på ryggen av en krokodille over innsjøen Moeris (Birkat al-Qarun) og i takknemlighet grunnla han byen Krokodilópolis.
Den amerikanske teologen og forfatteren George Stanley Faber (1816) identifiserte Menes med den bibelske Noah og hele fortellingen som en del av myten om syndfloden ved ta ordet campsa og tolke det som enten krokodille eller ark, men foretrakk selv det siste.
Edwards (1974) uttalte at «legende, som opplagt er fylt med anakronismer, er fullstendig blottet for historisk verdi», men selv om han anerkjente muligheten for tradisjonene knyttet til andre konger kan ha blitt blandet sammen med denne historien, avviste Gaston Maspero (1910) forslag fra andre om at fortellingen burde bli overført til farao Amenemhat III fra 12. dynasti og så ingen grunn til å tvile at Diodorus ikke gjorde rett i å henvise en tradisjon til Menes.
Død
I henhold til Manetho styrte Menes i hele 62 år og ble drept av en flodhest.
Mesterligaen i fotball for kvinner 2009/10
UEFA Women's Champions League 2009/2010 i fotball var den første sesongen av det nye formatet i Mesterligaen i fotball for kvinner. Det var den niende i rekken av europeiske klubblagsmesterskap i fotball for kvinner, tidligere under navnet UEFA Women's Cup. I og med forandringene ble flere lag tilbudt medlemskap, og finalen skal være en kamp på nøytral bane, og ikke to på hjemme- og bortebane.
Prithvi Narayan Shah
Videre erobringstokter mot vest. Prithvi dør i 1775
Etter erobringen av Katmandu-dalen vendte han oppmerksomheten mot vest, der han tok kongedømmet Choudandi i 1773 og Vijaypur kort tid etter.
Mesterligaen i fotball for kvinner 2009/10
Turbine Potsdam vant turneringen etter straffesparkkonkurranse i finalen, den første europacupen for kvinner som ble avgjort etter straffer. Dermed ble det tysk seier for tredje gang på rad, og for femte gang på seks år. Lyon ble det første franske laget som nådde finalen, men klarte ikke å stoppe det tyske hegemoniet.
Lagene
Det var tilsammen 53 lag som var kvalifisert til spill i Mesterligaen. Av disse var 25 lag direktekvalifisert til utslagingsrundene i sluttspillet, mens de resterende 28 lagene måtte kvalifisere seg. Lagene som var direktekvalifisert på bakgrunn av UEFAs klubbrangering var vinnerne av de 24 beste seriene pluss tittelforsvaren. Det betydde følgende lag:
Kvalifiseringsomgang
De lagene som enten kom på andreplass i sin serie eller som kommer fra for svake nasjoner, måtte gjennom en kvalifiseringsomgang der fire lag møttes på en av lagenes hjemmebaner. Bare vinneren gikk videre.
Alle serietoerne var seedet på høyeste nivå, og gikk også videre med tre seire, med unntak av norske Team Strømmen, som tapte 0-1 for Everton i siste gruppespillkamp.
{|
Gruppe A
Gruppespillet ble avgjort i Šiauliai, i Litauen.
Gruppe B
Gruppespillet ble avgjort i Strumica, Nord-Makedonia.
Gruppe C
Gruppespillet ble avgjordet i Brøndby, Danmark.
Gruppe D
Gruppespillet ble avgjort i Krško, Slovenia.
Gruppe E
Gruppespillet ble avgjort i Linköping, Sverige.
Gruppe F
Gruppspillet ble avgjort i Limassol, Kypros.
Gruppe G
Gruppspillet ble avgjort i Osijek, Kroatia.
Sluttspill
K=Direktekvalfisert til sekstendelsfinalen.
Åttendedelsfinaler
Tyskland fikk med to av tre lag videre, med greie seire for seriemester Turbine Potsdam og tittelforsvarer Duisburg. Debutantene Bayern München, som hadde kvalifisert seg etter sølv i serien, ble likevel det første tyske laget som ikke har greid å nå kvartfinalen i Europacupen. De ble slått ut av Montpellier etter ekstraomganger.
Frankrike fikk to lag i kvartfinalen for første gang. Lyon slo først ut Fortuna Hjørring med 6–0 sammenlagt, men Hjørring la inn protest til UEFA, og fikk omgjort resultatet i 2. kamp til 3–0-seier for Hjørring, ettersom Lyon hadde benyttet ikke spilleberettigede spillere. Lyon anket imidlertid til CAS og fikk medhold, og det opprinnelige resultatet ble stående. Lyon er dermed i kvartfinale for tredje år på rad, men har fortsatt til gode å nå finalen. Fjorårsfinalisten Zvezda klarte ikke å gjenta suksessen, og tapte på bortemålsregelen etter to uavgjorte kamper mot Røa, som dermed nådde kvartfinale for første gang.
Kvartfinaler
Tre tidligere mestre ble trukket i den ene halvdelen av tablået, sammen med norske Røa. Regjerende mester Duisburg slapp inn et sent mål i 1. kamp på hjemmebane mot Arsenal, og kunne dermed ryke ut med 0–1-tap i England, men vant 2–0 og gikk videre til det som ble en heltysk semifinale. Potsdam gjorde den klart beste innsatsen av alle kvartfinalistene, med 10–0 sammenlagt over Røa, det verste europacupresultat av et norsk lag siden 2007.
I den andre halvdelen av tablået tapte debutantene Torres med 0–3 borte mot Lyon, som dermed nådde sin tredje strake semifinale selv om de scoret selvmål og tapte 0–1 på Sardinia. Umeå klarte bare 0–0 hjemme mot Montpellier og lå under 0–2 borte, men scoret to mål på de siste fem minuttene og gikk videre på bortemålsregelen. Dette var den niende turneringen på rad hvor Sverige har et lag i semifinalen.
Semifinaler
Turbine Potsdam slo ut Duisburg etter straffesparkkonkurranse, og nådde sin første finale på fire år, med en samlet målforskjell på 32–2 over åtte kamper. Duisburg ledet 1–0 etter første kamp, men tapte med samme sifre i returoppgjøret, Duisburgs første tap på 17 europacupkamper.
Finale
Potsdam sikret seg sin andre tittel i Europacupen etter straffesparkkonkurranse; både Amandine Henry og Isabell Herlovsen kunne avgjort kampen, men ble stoppet av Potsdams keeper Sarholz, og Potsdam gjorde senere ingen feil. Dette var også den andre gangen en europacupfinale for kvinner endte uten mål i ordinær spilletid.
Prithvi Narayan Shah
Videre erobringstokter mot vest. Prithvi dør i 1775
I hans regjeringstid nådde Nepal (som på denne tiden og lenge etter fortsatt hadde det offisielle navnet Gorkha) en utstrekning på om lag 1/3 av den landet har i dag. Rikets østgrense nådde elvene Mechi og Kankai, dets vestgrense nådde elven Marsyandi.
Kongen døde i Nuwakot i januar 1775, 52 år gammel.
Kriger mot England og Kina etter Prithvis død
Hans regjeringstid var begynnelsen på en ekspansjonsperiode som i løpet av de neste 40 år skulle føre Nepal inn i kriger mot både Kina og England (det vil si det Engelske Østindiske Kompani i India).
Nepal tapte disse krigene. Dette førte til at staten måtte betale tributt til Beijing (fram til 1908), og Nepal var i praksis et engelsk lydrike fram til 1920-tallet.
Det ser ut til at Prithvi skjønte at ekspansjonen kunne føre Nepal inn i en farlig posisjon i forhold til sine veldige naboer.
I dokumentet Dipya upadesh (guddommelige råd), som også er kalt hans politiske testamente fordi det ble diktert noen få måneder før hans død, beskriver han sitt kongedømme som en yam mellom to steiner, og anbefaler en defensiv holdning mot Kina og England.
Prithvi Shah som nasjonsbygger
Moderne propaganda, ikke minst fra monarkistene etter restaurasjonen av Shah-dynastiet i 1951, har lagt vekt på å framstille Prithvi som en stor nepalsk patriot: Kongen som gjenforente riket, som beskyttet landet mot indisk press og Nepals handelsfolk mot indisk konkurranse, gjennomførte progressive reformer og så videre.
At Prithvi fikk stor historisk betydning, fordi han skapte en levedyktig nepalesisisk sentralstat, er hevet over all tvil.
Å framstille ham som en moderne nepalsk patriot krever derimot atskillig retusjering.
Han betraktet seg som konge over Gorkha (og det var først Rana-herskerne som fra 1930 begynte å kalle landet Nepal, og gorkhali, det offisielle språket i Gorkha som nå var nasjonalspråk, for nepali).
Svakheter ved Prithvis føydale stat
Å komme seg opp og fram i Shah-staten krevde stadig nærhet til kongen. Staten ble derfor sterkt sentralisert, all makt var konsentrert rundt kongen i Katmandu. Oversentraliseringen som skapte kraftige motsetninger mellom Katmandudalen og alle andre områder i landet, blant annet Tarai og det fjerne vesten, var innebygd i staten Prithvi Narayan Shah skapte fra første øyeblikk.
Prithvi Shah fortsatte å praktisere systemet med å lønne regjeringsmedlemmer, embedsmenn og generaler ved å la dem bruke jordeiendom, som etter en tid ble trukket tilbake og gitt til andre. Alle sentrale stillinger ble nyvurdert og ofte nyfordelt hvert år.
Hele dette systemet var avhengig av en sterk personlig leder for å fungere. Det kunne være noenlunde stabilt under en hersker som Prithvi selv eller skaperen av Rana-dynastiet, Jang Bahadur Rana. Men under svakere statsledere førte dette til endeløse intriger, blodige oppgjør og kaos i statsledelsen, som i de 70 årene som fulgte Prithvis død. Dette var også en del av Nepals arv etter Prithvi Narayan Shah.
Undertrykking av etniske og religiøse minoriteter og lavkaster
Men dette førte samtidig til at de nasjonale gruppene og lavkastene som ikke hørte til hans nære allierte, ikke fikk grunn til å føle lojalitet mot den nye parbatiya-staten.
Prithvi Shahs og Gorkhas brutale erobringer betydde tvert imot undertrykkelse av andre nasjonaliteter, språk og religioner i Nepal.
Ikke minst var det et tilbakeslag for newar-nasjonaliteten, som i lang tid hadde dominert den høyt kultiverte Katmandu-dalen (eller Nepal-dalen). Deres språk, newari (eller nepal bhasa, som de også kaller det i dag) forsvant som administrasjonsspråk, ingen newari ble statsminister i Nepal før etter innføringen av parlamentarisk demokrati i 1990, og buddhismen og den særlige formen for hinduisme som var typisk for Katmandu-dalen, ble satt til side, til fordel for Gorkha-kongedømmets hinduisme.
Også ellers i riket betydde Shah-kongedømmet og Rana-dynastiet, som hersket de neste 200 årene, tilbakeslag for etniske minoriteter, undertrykkelse av heterodoks religion og innskjerpelse av et kastevesen etter Gorkha-modell.
Prithvi Narayan Shah kaster derfor to ulike historiske skygger, avhengig av i hvilket lys man ser ham. For monarkister, høyreorienterte nasjonalister og hinduer er han skaperen av det moderne Nepal, som de kaller verdens eneste hinduistiske kongedømme. For etniske og religiøse minoriteter, folk fra lavkaster og de som regner seg som moderne demokrater og sekularister, representerer han religiøs og føydal middelalder, kastevesen og undertrykkelse av minoriteter og kvinner.
Rune Bratseth
Rune Bratseth (født 19. mars 1961 i Trondheim) er norsk tidligere fotballspiller fra Nidarvoll i Trondheim. Han var sportsdirektør i fra 1995 til 2007, og satt i klubbens styre fra 2015 til 2022. Han har siden 2008 jobbet som fotballekspert for Viasat og er spesialkonsulent for Olavsfestdagene.
Biografi
Han er sønn av møbelhandler Ole Bratseth og sykepleier Åse Bratseth. Rune Bratseth er gift og har barn, deriblant fotballspiller Eivind Bratseth. Etter avgangseksamen ved språklinjen ved Gerhard Schønings skole og førstegangstjenesten studerte han i tre år ved Trondheim lærerhøgskole og i ett år på idrettshøgskole i byen.
Under prisutdelingene av Ballon d'Or, en kåring av verdens beste spiller, endte Bratseth i 1992 på 20. plass og i 1993 på 15. plass.
I 2010 ble Bratseth ansatt som spesialkoordinator og prosjektansvarlig i Olavsfestdagene.
Med tiden 4,69 sekunder ble han notert med en av de raskeste tidene av en norsk fotballspiller på 40-meters sprint.
Bratseth har tilkjennegitt et kristent livssyn.
Karriere som spiller
* Kun seriekamper.
Utmerkelser
Bratseth ble i 1994 tildelt St. Olavsmedaljen.
Freddy Mansveld
Alfred «Freddy» Mansveld (født 2. august 1911) var en belgisk bobkjører som deltok i de olympiske vinterleker 1948 i St. Moritz.
Mansveld vant en olympisk sølvmedalje i bobsleigh under Vinter-OL 1948 i St. Moritz. Han var med på det belgiske laget som kom på andreplass i firerbob, bak USA. De andre på laget var Max Houben, Louis-Georges Niels og Jacques Mouvet.
Huset Lippe
Huset Lippe er en tysk adelsslekt av europeisk betydning. Slekten kjennes fra begynnelsen av det 10. århundre. Den første herre av Lippe er Bernhard I av Lippe og hans bror, Hermann I av Lippe. Dennes sønn, Bernhard II av Lippe regjerte grevskapet Lippe fra 1167 til 1194. Han ble etterfulgt av sønnen Hermann II av Lippe. I 1529 ble slekten opphøyet i riksgrevestanden. 1621 delte den seg i linjene Lippe-Brake (utdød 1709), Lippe-Alverdissen og fra 1643 Schaumburg-Lippe og Lippe-Detmold. Lippe-Detmold delte seg deretter videre i Lippe-Biesterfeld (etter et jaktslott ved Falkenhagen i Nordrhein-Westfalen) og Lippe-Weißenfeld. Lippe ble senere et lite fyrstedømme. og utgjorde en av forbundsstatene i Det tyske rike frem til det ble innlemmet i Nordrhein-Westfalen noen år etter annen verdenskrig.
Til kjente medlemmer av slekten i nyere tid hører prins Bernhard zur Lippe-Biesterfeld og hans datter Beatrix av Nederland.
HD DVD
HD DVD (High Definition DVD) var et optisk digitalt platelagringsformat utviklet som en standard for høyoppløsnings DVD. HD DVD ble lansert i 2006 og var konkurrenten til Blu-ray. Formatet hadde samme diameter som CD- og DVDplater (120 mm), men brukte en laser med kortere bølgelengde, og et mer effektivt format slik at platene fikk 3-4 ganger så stor kapasitet som DVD. Mens en DVD-plate har en lagringskapasitet på 4,7 GB vil HD DVD og Blu-ray kunne lagre henholdsvis 15 og 25 GB på ett lag. Blu-ray og HD DVD er ikke kompatible formater. Det var det japanske selskapet Toshiba som lanserte HD DVD, og som på en pressekonferanse 19. februar 2008 annonserte at de ville avslutte satsingen Blu-ray ble således stående som "vinner" av formatkrigen, og ble dermed det eneste aktuelle formatet for høyoppløselig platelagring.
Hacking
Den 27. desember 2006 ble det offentliggjort en måte å omgå kopibeskyttelsen på HD DVD. En hacker med navnet «muslix64» publiserte programmet BackupHDDVD, som var en ren inplementasjon av den offisielle dekrypteringsalgoritmen offentliggjort på aacsla.com. Programmet var avhengig av å få fatt i filmens dekrypteringsnøkkel. Dette muliggjorde dekryptering av HD DVD-er beskyttet av AACS-kryptering (på samme måte som DeCSS kan låse opp DVD)
Antisthenes
Liv og virke
Antisthenes ble født på midten av 400-tallet f.Kr. som sønn av Antisthenes fra Athen. Hans mor var derimot utlending fra Trakia. I sin ungdom var han med i kampen ved Tanagra i 426 f.Kr. under Peloponneskrigen. Siden ble han en disippel først av Gorgias og deretter av Sokrates. Han var tilstede ved Sokrates' død i 399 f.Kr.
Så ivrig var han etter å høre Sokrates' ord at han daglig gikk fra Peiraeus til Athen, og han overtalte sine venner til å slå følge med ham. Fylt av entusiasme over Sokrates' idéer grunnla han en egen skole i Kynosarges. Her ble de fattigere atenere tiltrukket av enkelheten i hans liv og lære. Han skydde verdens pomp og prakt og gikk kledd i en enkel kappe og bar en stokk og en pung som symbol på sin filosofi. Dette antrekket ble uniformen til hans tilhengere, men Sokrates bemerket om antrekket at «jeg ser din forfengelighet gjennom kappen, Anthistenes».
Diogenes Laertios forteller at Anthistenes' verker fylte ti bøker, men bare fragmenter av dette eksisterer i dag. Det kan virke som hans litterære trekk var dialogen, slik som hos mange andre tidlige filosofer, og hvor effekten av hans tidligere trening i retorikk kan gjenkjennes. Aristoteles omtalte ham som uutdannet og enkel, i Platons beskrivelse er han en mann som forgjeves kjemper mot dialektikkens vanskeligheter. Når det er sagt, så er nok disse uttalelsene noe farget av kampen mellom de forskjellige filosofiske skolene.
Knud Ejler Løgstrup
Knud Ejler Christian Løgstrup, kjent som K.E. Løgstrup, (født 2. september 1905, død 20. november 1981) var en dansk filosof, teolog og prest. Løgstrup var professor ved Universitetet i Århus, og er Danmarks mest kjente filosof ved siden av Søren Kierkegaard (som han tok et oppgjør med). K.E. Løgstrup regnes blant de fire store Århus-teologer som for øvrig talte P.G. Lindhardt, Regin Prenter og Johannes Sløk.
Biografi
Løgstrup ble født på Vesterbro i København og var sønn av Sofus Løgstrup og Kristine Løgstrup (født Rønne). Han ble student (artianer) fra Metropolitanskolen i 1923 og cand.theol. fra Københavns Universitet i 1930.
Etter embetseksamenen reiste han i lange perioder rundt i Tyskland (1930–35), hvor han blant annet gikk til forelesninger hos Martin Heidegger i Freiburg (1933–34). Han studerte også hos Hans Lipps i Göttingen, Henri Bergson i Paris og Friedrich Gogarten. I Freiburg traff han Rosalia Maria Pauly, som også gikk til forelesninger hos Heidegger, og i 1935 giftet de seg. I 1931 leverte Løgstrup inn en prisoppgave om Max Schelers etikk og vant gullmedalje for avhandlingen (1932). Gullmedaljen ble senere solgt for å finansiere utenlandsoppholdene.
I perioden 1936–43 var han prest ved Sandager-Holevad Pastorat i Fyens Stift, samtidig som han arbeidet på sin doktoravhandling. Fra 30-tallet ble engasjert i den danske bevegelsen Tidehverv, men brøt senere med den (1965). Etter mange forsøk på å oppnå den teologiske doktorgrad, både i 1933 og 1938, lyktes han i 1943 på en avhandling om den nykantianske erkjennelsesteori.
Under krigen (1940–45) var Løgstrup engasjert i motstandsarbeid, og sammen med sin kone arbeidet han for å få jøder ut av landet. Han skrev også i det illegale bladet «Folk og frihed» – og fra 1944 måtte han gå under jorden.
I 1943 blev Løgstrup professor ved det nyopprettede Teologisk fakultet ved Aarhus Universitet i etikk og religionsfilosofi, en stol som han besatte til han ble emeritus i 1975. Senere ble han æresdoktor (doctor honoris causa) ved to universiteter, ved Universitetet i Lund i 1965 og ved universitetet i Marburg i 1977.
I 1956 utgav han sitt første hovedverk «Den etiske fordring», som er oversatt til mange språk. Hans andre hovedverk «Metafysikken» (fire bind) ble utgitt i årene 1976-83, dvs. bind II og III ble utgitt posthumt. Løgstrup døde 20.11.1981.
Filosofi
Løgstrup skrev om filosofiske og religiøse emner, og hans spesialfelt var grunnlagsetik. Hans etiske hovedverk er Den etiske fordring fra 1956.
Liste over kommuner i delstaten Chihuahua
Den meksikanske delstaten Chihuahua består av 67 kommuner (municipios):
Knud Ejler Løgstrup
Filosofi
Ifølge Løgstrup er filosofiens bestrebelser på å finne de grunnleggende moralske prinsipper forfeilet. Man prøver å finne en 'metanorm', et problematisk forsøk fordi det vil logisk medføre en uendelig regress, liksom det vil skape et objektiviserende forhold til medmennesket. For øvrig, mener Løgstrup, det strider imot etisk intuisjon.
Moosach
Moosach er en elv i Bayern og en sideelv til Isar, som den munner ut i mellom Freising og Moosburg. Moosach kan også regnes som en bielv til Amper ettersom om lag 30 % av vannet den fører med seg renner inn i denne.
Knud Ejler Løgstrup
Filosofi
I stedet prøver Løgstrup å bygge opp en etikk 'nedenfra', i en form for fenomenologisk-ontologisk erfaring og begrunnelse. Fra det han kaller de suverene eller spontane livsytringer. De suverene livsytringer er universelle idet de er i alle mennesker, og som begrepsmessig er positive i seg selv. Normene henter sin styrke nedenfra i livsytringene og ikke i prinsippene. Tillit er per se en god ting. Kun på tross kan livsytringene være negative. Står man overfor en farlig forbryter, bør man naturligvis ikke vise tillit.
Andre livsytringer er den åpne tale, barmhjertigheten og kjærligheten. Å følge disse livsytringene føles intuitivt riktig. Løgstrup gir et eksempel på den åpne tale: Selv da det hemmelige politi gjennomsøker en leilighet, samtaler leilighetens beboere med politifolkenes sjef. Det er nærmest «naturstridig» ikke å tale åpent, selv i en sådan situasjon.
Moosach
Den opprinnelige kilden til Moosach finner man for øvrig i bydelen Moosach i München.
Knud Ejler Løgstrup
Filosofi
Som intuisjonist stiller Løgstrup seg kritisk til den regelfikserte etikk (pliktetikk), der når sitt høydepunkt med Immanuel Kant.
En annen kritikk av disse filosofer (Kant nevnes ikke direkte) er kritikken av Stephen Toulmin. Toulmin gir et eksempel på etikk: «hvis jeg låner en bok av John, bør jeg avlevere den tilbake, som jeg lovde». Dette kommer av et generelt etisk prinsipp: «Man bør holde hva man lover». Denne argumentasjon karakteriserer Løgstrup som «uetisk» og som «moralisme». For det første bringer denne abstrakte etikk oss lengre og lengre bort fra den konkrete etiske erfaring, jo mer der generaliseres. For det andre vil en sådan etisk diskusjon aldri finne sted blant alminnelige mennesker, men kun blant akademiske filosofer. For det tredje innebærer regeletikken som sagt en objektivisering av den andre. Man er fullstendig likeglad med John, men går kun opp i å holde sine løfter og oppføre seg moralsk.
Hvor Kant mener at en etisk handling ikke må basere seg på sinnelag, men på moralloven, for at være moralsk, mener Løgstrup det motsatte. Moralske fordringer er kun et substitutt for uteblivende moralske følelser i en bestemt situasjon, suverene livsytringer. Et eksempel på en etisk fordring, som svarer til en livsytring, er den gylne regel, som svarer til barmhjertigheten.
Forutsetningen for Løgstrups fenomenologisk-ontologiske etikk, av enkelte beskrevet som en form for nærhetsetikk, er at de spontane livsytringer ikke er avhengige av den menneskeskapte kulturen, men i noe universelt. Teologisk forstås dette som skapelsesteologi. Løgstrup bygger på Martin Luther og forstår Gud som den «allestedsnærværende magt til at være til i alt hvad der er til» (nominal definisjon). Det er denne Gud som møter menneskene i de suverene livsytringene (tillit, håp, barmhjertighet), og et annet sted sier han at «evigheden inkarnerer sig i tiden». Henvisningen til inkarnasjonen er ikke tilfeldig, det er i Jesu gudsrike hvor godheten og evigheten råder.
Holme
Holme kan sikte til flere ting:
Filosofiåret 1410
Filosofiåret 1410 er en oversikt over hendelser, utgivelser og personer med tilknytning til filosofi i 1410.
Gaborone
(setswana-uttale: ; engelsk uttale: ) er hovedstaden og den største byen i Botswana, og hadde ved folketellinga for 2011 et folketall på 231 626, om lag en tiendedel av befolkningen i landet. Hovedstaden ligger mellom åsene Kgale og Oodi, ved elva Notwane i den sørøstre enden av Botswana, 15 km fra grensa til Sør-Afrika. Byen huser regjeringen i Botswana og er landets økonomiske sentrum. Sir Seretse Khama internasjonale lufthavn ligger i Gaborone, som også er hjem til den botswanske børsen og hovedkontoret til Samarbeidsorganisasjonen for det sørlige Afrika. Byen er i seg selv et administrativt distrikt, men også det administrative senteret for South-East-distriktet, som omgir Gaborone. Gaborone går ofte under navnet Gabs blant innbyggerne.
På midten av 1960-tallet begynte planleggingen av byen i det nylig selvstendige Protektoratet Bechuanaland med mål om å bygge en hovedstad, da stedet ikke var knyttet til noen stammer og hadde tilgang til ferskvann. I sentrum av byen ligger et kompleks av kommersielle foretak kalt Main Mall, med det halvsirkelformede regjeringskvartalet vest for dette. Gaborone er en av de raskest voksende byene i verden, noe som har skapt boligmangel og problemer med ulovlige bosetninger. På 1980-tallet utspilte det seg flere konflikter her som også gikk over landegrensene til Zimbabwe og Sør-Afrika.
Etymologi
«Gaborone» er setswana for «det passer ikke dårlig» eller «det er ikke ukledelig». Tidlige europeiske nybyggere kalte stedet «Gaberone's Village» («Gaberones landsby») etter høvding Gaborone av Batlokwa-stammen, som lå like over elva til Government Camp, der kolonistyresmaktene holdt til. Et av tilnavnene til Gaborone, GC, er en forkortelse av Government Camp. Navnet på byen ble seinere forkortet til «Gaberones». I 1969 ble navnet endret til «Gaborone».
Tidlig historie
Funn tyder på at det har levd mennesker langs Notwane-elva siden den afrikanske steinalderen. Rundt 1880 flyttet kgosi Gaborone fra Magaliesberg og bosatte seg i området, som han ga navnet Moshaweng. Stedet, som lå i dagens Tlokweng, ble gitt navnet «Gaborone's Village» eller Gaberones av europeiske nybyggere som holdt til i koloniutposten Govenment Camp like over elva. I 1890 valgte Cecil Rhodes ut Gaberones som sted for en festning der han blant annet planla Jameson-raidet.
Selvstendigheten
I 1965 ble hovedstaden i Protektoratet Bechuanaland flyttet fra Mafikeng til Gaberones. Ved selvstendigheten var Lobatse førstevalget som ny hovedstad i Botswana, men dette forslaget ble avvist da stedet ble ansett for å være for begrenset. Den nye hovedstaden skulle dermed i stedet reises like ved Gaberones, som både lå nær ferskvann, jernbanen til Pretoria og en rekke viktige stammer, men som likevel ikke hadde noen nær tilknytning til noen av disse stammene.
30. september 1966 ble Protektoratet Bechuanaland det ellevte britiske oversjøiske territoriet i Afrika til å erklære selvstendighet. Den første ordføreren i Gaborone var pastor Derek Jones. Gamle Gaberones ble til en forstad av det nye Gaborone, og er i dag kjent som «the Village» («Landsbyen»).
Utbyggingen
Byen skulle bygges som en hageby med tallrike gangveger og andre åpne areal. Bysentrumet ble planlagt å være funksjonalistisk, der større bygninger skulle preges av en modernistisk arkitektur. Utbyggingen av Gaborone begynte i midten av 1964. Lederen av Gaborones Township Authority, Geoffrey Cornish, sammenliknet utformingen av den nye byen med et konjakkglass, med regjeringsbygningene som bunnen av glasset, og alle selskapene og handelskomplekset i the mall (i dag kjent som Main Mall) som resten av glasset som strakte seg ut fra bunnen.